laion/Wikipedia-Exotic huggingface dataset:
ედგარ მალაკიანი

ედგარ მალაკიანი (სომხ. Էդգար Մալաքյան; დ. 22 სექტემბერი, 1990, ერევანი, სომხეთი) — სომეხი ფეხბურთელი. პოზიციით ნახევარმცველი. ამჟამად იგი თამაშობს სომხეთის ეროვნულ საფეხბურთო ნაკრებში. ედგარ მალაიკანს დამთავრებული აქვს პიუნიკ ერევანის საფეხბურთო სკოლა. 2008 წლიდან მან გუნდის ძირითად შემადგენლობაში დაიმკვიდრა ადგილი. მისი სადებიუტო მატჩი კლუბ პიუნიკში 2007 წელს შედგა. ეს იყო მალაკიანისთის ერთადერთი სეზონი, რომელშიც ორ ლიგაში ასპარეზობდა (სომხეთის საფეხბურთო პრემიერლიგა და სომხეთის პირველი ლიგა). 2010 წელს, ბანანცის წინააღმდეგ ჩატარებულ შეხვედრაში მას სომხეთის პრემიერლიგაში ჩატარებული 50 თამაში დაუგროვდა. ამავე წელს მან გუნდთან ერთად სამი ჯილდო მოიგო: 2010 წლის სომხეთის საფეხბურთო პრემიერლიგა, 2010 წლის სომხეთის თასი და 2010 წლის სომხეთის სუპერთასი. 2012 წლის ივნისში მალაკიანმა ხელი მოაწერა სამწლიან კონტრაქტს ვიქტორია პლზენთან. ვიქტორიის აგენტებმა ედგარი შეამჩნიეს 2011-12 წლების უეფას ჩემპიონთა ლიგის მეორე წინასასეზონო რაუნდის მეორე თამაშში; თამაშებში ვიქტორიამ პიუნიკს ანგარიშით 4:0 და 5:1 მოუგო; აღსანიშნავი იყო მალაკიანის შესანიშნავი თამაში. 2012 წლის 29 ივლისს, გრადეც კრალოვეს წინააღმდეგ გამართუმ შეხვედაში ვიქტორიამ 3:0 დაამარცხა მოწინააღმდეგე, თუმცა აღნიშნულ თამაშში მალაკიანი დაშავდა. 2012-13 წლის ჩეხეთის თასის მესამე რაუნდის თამაშში ჩომუტოვის წინააღმდეგ გუნდი 1:2 მარცხდებოდა (მატჩი 2012 წლის 12 სექტემბერს გაიმართა); მალაკიანი თამაშში 1:2 ანგარიშის დროს შემოვიდა და შედეგიანი გადაცემებით ვიქტორიას ანგარიშით 3:2 მოგების საშუალება მისცა. 8 ნოემბერს, უეფას ევროპა ლიგის მალაკიანისთვის სადებიუტო შეხვედრაში (ჰაპოელ თელ-ავივის წინააღმდეგ) მან 46 წუთი ითამაშა. შეხვედრა ვიქტორიის სასარგებლოდ, ანგარიშით 4:0 დასრულდა. 2013-14 წლების სეზონში იგი იჯარით ბანანცში გაუშვეს. მისი აქ იმდენად კარგად თამაშობდა, რომ მან გადაწყვიტა ფეხბურთის თამაში სომხეთში გაეგრძელებინა, ამიტომ 2015 წელს კონტრაქტი კლუბ ალაშკერტთან გააფორმა. ნახევარი სეზონის შემდეგ იგი შირაქ გიუმრიში გაცვალეს (სწორედ აქ დასრულდა მისი სომხეთში ყოფნის კარიერა) მალაკიანის საერთაშორისო დებიუტი სომხეთის ეროვნულ საფეხბურთო ნაკრებში 2009 წლის 1 აგვისტოს, მოლდოვას წინააღმდეგ ჩატარებულ ამხანაგურ თამაშში შედგა. მან პირველი ტაიმი ითამაშა, ხოლო შემდგომ დავიდ მანოიანით შეცვალეს. 2011 წლის 7 ივნისს, მონტენეგროს ეროვნულ 21-წლამდელთა ნაკრებსა და სომხეთის ეროვნულ 21-წლამდელთა ნაკრებს შორის დაპირისპირებაში მალაკიანმა დუბლი გაიფორმა. ედგარ მალაკიანი — National-Football-Teams.com Profile at Football Federation of Armenia ედგარ მალაკიანი — Soccerway armfootball.tripod.com ედგარ მალაკიანი — FootballDatabase.eu ედგარ მალაკიანი — WorldFootball.net ↑ Internaţionalul armean Edgar Malakyan a semnat cu FC Petrolul Ploieşti!. fcpetrolul.ro (რუმინული) ↑ Schulz, Ervín. (13 June 2012) Do Plzně přichází na testy arménský záložník Malakjan z Pjuniku (Armenian midfielder Malakian from Pyunik goes to Plzen for a trial) Czech. IDNES.cz. ↑ Малакян перешел в "Бананц" დაარქივებული 2018-10-07 საიტზე Wayback Machine. , fcbanants.am, Retrieved 2013-08-23 (Russian) ↑ ARMENIA-MOLDOVA 1:4. armfootball.tripod.com. ციტირების თარიღი: 25 March 2013. ↑ Edgar Malakyan. armfootball.tripod.com. ციტირების თარიღი: 25 March 2013.
კირტანა

კირტანა, კირტანი (სანსკ. किर्तन kirtana ”მღერა”) — ერთობლივი ლოცვის და საგალობლების შესრულების ფორმა ინდუიზმში, სიქიზმსა და ინდოეთის სხვა აღმსარებლობებში, სრულდება ერთი ან რამდენიმე ვოკალისტის მიერ და ახლავს მუსიკალური ინსტრუმენტების აკომპონიმენტი და მორწმუნეთა გუნდი. საგალობლების ერთობლივად შესრულება ძლიერ გავრცელებულია ინდოეთში, კირტანებსა და ბჰაჯანებს ასრულებენ რელიგიურ დღესასწაულებსა და ფესტივალებზე, სოფლებისა და ქალაქების ქუჩებზე მიმავალ პროცესიებში. ბჰაჯანა Sikh Kirtan - Live and Recorded
ოგანეს ამბარცუმიანი

ოგანეს ამბარცუმიანი (სომხ. Հովհաննես Համբարձումյան; დ. 4 ოქტომბერი, 1990, ერევანი, საბჭოთა კავშირი) — სომეხი ფეხბურთელი. პოზიციით მცველი. ამჟამად იგი თამაშობს სომხეთის ეროვნულ საფეხბურთო ნაკრებსა და კვიპროსის პირველი დივიზიონის კლუბ ენოსის ნეონ პარალიმნიში. ოგანეს ამბარცუმიანი იყო საფეხბურთო სკოლა ბანანცის სტუდენტი. თავდაპირველად, იგი ბანანცი-2-ში, მეორე დივიზიონში თამაშობდა. 2008 წლის სეზონში სომხეთის პრემიერ ლიგაში მან ერთი მატჩი ჩაატარა. მისი დებიუტი შედგა 23 აგვისტოს, არარატ ერევანთან სტუმრად გამართულ შეხვედრაში; თამაში ბანანცის დამარცხებით, ანგარიშით 0:1, დასრულდა. იგი თამაშში 84-ე წუთზე, სევენ მურადიანთან შეცვლით შემოვიდა. მომდევნო სეზონში ამბარცუმიანი რეგულარულად მონაწილეობდა კლუბის ისეთ მატჩებში, რომლებიც სომხეთის პრემიერ ლიგისა და სომხეთის თასის ეგიდით იმართებოდა. ბანანცი სომხეთის თასის ფინალში 3-ჯერ გავიდა (2008, 2009, 2010). 2010 წლის სეზონში, სომხეთის ფეხბურთის ფედერაციის რეგლამენტით ჩატარებულ სამ ღონისძიებაში მონაწილეობისას, ბანანცი მეორეზე იყო პრემიერ ლიგის, თასის და სომხეთის სუპერლიგის რიგებში. 2014 წლის 18 ივნისს ამბარცუმიანმა 2-წლიანი კონტრაქტი გააფორმა კლუბ ვარდართან. 2014-15 წლების სეზონის დასასრულს იგი დასახელდა მაკედონიის წლის საუკეთესო ფეხბურთელად. ოგანეს ამბარცუმიანმა სომხეთის ეროვნულ 19-წლამდელთა ნაკრებში 2 წელზე მეტი გაატარა; ამ დროის განმავლობაში მან 7 თამაშში მიიღო მონაწილეობა. შემდეგ იგი მიიწვის 21-წლამდელთა ნაკრებში. 21-წლამდელთა ნაკრებში მისი დებიუტი 2009 წლის 4 სექტემბერს, შვეიცარიის ამავე ასაკობრივი ნაკრების წინააღმდეგ შედგა. მან თამაში მეორე ტაიმში დატოვა (მას შეეცვალა არტაკ იედეგარიანი). ხსენებულ თამაშში სომხეთის გუნდი 1:3 დამარცხდა. მეორე მატჩი, ესტონეთის U-21 გუნდის წინააღმდეგ, მომავალი წლის 20 მაისს გაიმართა. ამ თამაშში ამბარცუმიანი მოედანზე, მეორე ტაიმში, 88-ე წუთზე შემოვიდა (ჩაანაცვლა ედგარ მალაკიანი). თამაში ესტონეთის სასარგებლოდ, ანგარიშით 2:3 დასრულდა. მისი დებიუტი სომხეთის ეროვნულ საფეხბურთო ნაკრებში შედგა უეფას ევრო 2012-ის საკვალიფიკაციო მატჩში. ამ სერიის პირველი თამაში გაიმართა ირლანდიის წინააღმდეგ, ხოლო ამბურცუმიანი შეცვლის შემდეგ, 71-ე წუთზე, შემოვიდა მოედანზე. ოგანეს ამბარცუმიანი — National-Football-Teams.com FFA.am ოგანეს ამბარცუმიანი — FootballDatabase.eu ოგანეს ამბარცუმიანი — Soccerway ↑ Խաղի զեկույց, "Արարատ" - "Բանանց" (PDF) (in Armenian). FFA.am. Retrieved 24 March 2013. ↑ Hambardzumyan Moves To Macedonia at HaySoccer.Com, 18-06-2014 ↑ Чемпионат Европы 2013 до 21 года (in Russian). FFA.am. Retrieved 24 March 2013.
წითელი იხვი

წითელი იხვი (ლათ. Tadorna ferruginea) — ფრინველი იხვისებრთა ოჯახისა. მისი სხეულის სიგრძეა 61–70 სმ, მასა 919–1640 გ; მამალი მცირედ აღემატება დედალს. მცირე ზომის სწორი ცხვირით ბატს წააგავს. მამლის საქორწინო აღკაზმულობაში ჭარბობს ჟანგმიწოვან-წითური და წაბლისფერი ტონები; თავი უფრო ღიაა, გვერდებზე მოთეთრო; ყელზე ვიწრო შავი რგოლი აქვს. პირველი რიგის მომქნევი ბუმბული შავია, მეორე რიგისა — მომწვანო ლითონისებრი ბზინვარებით; დიდი მფარავი ბუმბული თეთრია; საჭის ბუმბული, ბოლოს ზედა მხარე, ნისკარტი და ფეხები — შავი. დედლებს თავის წინა მხარე თეთრი აქვთ; მთელი ტანი წაბლისფერია; ყელზე რგოლი არ აქვთ. მოზარდები დედალს ჰგვანან, მაგრამ თავსა და მფარავ ბუმბულზე მორუხო ელფერი დაჰკრავთ. ბუდობს ჩრდილო-დასავლეთ აფრიკაში, მაროკოდან ტუნისამდე, და ევრაზიაში, ჩრდილოეთ შავიზღვისპირეთიდან და ბალკანეთის ნახევარკუნძულიდან ზეა-ბურეის ვაკეებამდე და ცენტრალური ჩინეთის მთებამდე (ჩრდილოეთით ჩ. გ. 50–54°-მდე, სამხრეთით — ს. გ. 28–30°-მდე). ჩრდილოეთის პოპულაციები გადამფრენებია, იზამთრებენ ნილოსის ხეობაში, ინდოსტანის ნახევარკუნძულზე, შრი-ლანკასა და სამხრეთ-აღმოსავლეთ აზიაში. ბინადრობს სტეპებში, უდაბნოებსა და მთებში 5000 მეტრ სიმაღლემდე (ტიბეტში). სახლობს მტკნარ და მარილიან წყალსატევებთან ახლოს, მათ შორის ხელოვნურად შექმნილებთან, ზოგჯერ მათგან რამდენიმე კილომეტრის მოშორებით. საქართველოში (ჯავახეთში) მობუდარია. ჯანდარის ტბას მიგრაციისას და საზამთროდ 200–300 წითელი იხვი იყენებს. როგორც მოწყვლადი სახეობა, შეტანილია საქართველოს წითელ ნუსხაში. იკვებება ხმელეთისა და წყლის მცენარეთა ვეგეტატიური ნაწილებითა და თესლებით (სათესი მარცვლების ჩათვლით), მწერებით, კიბოსნაირებით, მოლუსკებით, ჭიებით. დედალი ბუდეს მალავს ქვებს შორის არსებულ ნიშებში, კლდეთა და ფლატეთა ნაპრალებში, სოროებში (ქრცვინის, მელას, მაჩვის), ფუღუროებში ან მიტოვებულ ნაგებობებში. დებს 6–17 (ჩვეულებრივ 8–12) კვერცხს; ინკუბაცია 28—29 დღე გრძელდება. ბარტყებზე ორივე მშობელი ზრუნავს და იცავს მათ ხმელეთისა და ფრთოსანი მტაცებლებისგან. ისინი დაახლოებით 55 დღეში ფრენას იწყებენ. წითელი იხვი ადვილად შინაურდება და ტყვეობაში კარგად მრავლდება. Лоскот В. М. ОГАРЬ // Большая российская энциклопедия. т. 23. — М., 2013. — стр. 647-648. ↑ ტაქსონომია და გავრცელება. Rails, Gallinules and Coots (Rallidae). IBC.Lynxeds.com. დაარქივებულია ორიგინალიდან — 2012-02-23. ციტირების თარიღი: 2011-07-14. ↑ 2.0 2.1 კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 87, 120, 199. ↑ 3.0 3.1 კუტუბიძე მ., მებუკე ე., ქართული საბჭოთა ენციკლოპედია, ტ. 5, თბ., 1980. — გვ. 289. ↑ ფრინველთა სპეციალური დაცული ტერიტორიები საქართველოში. დაარქივებულია ორიგინალიდან — 2019-11-06. ციტირების თარიღი: 2019-11-06. ↑ საქართველოს „წითელი ნუსხის“ დამტკიცების შესახებ. matsne.gov.ge (2 მაისი, 2006). ციტირების თარიღი: 6 ნოემბერი, 2019.
ჯავიდ სამადოვი

ჯავიდ სამადოვი (აზერ. Cavid Səmədov; დ. 14 მაისი, 1987, ბაქო, აზერბაიჯანი) — აზერბაიჯანელი ოპერის მომღერალი (ბარიტონი). ამჟამად ცხოვრობს ნიურნბერგში, გერმანიაში. დაიბადა 1987 წლის 14 მაისს, ბაქოში, აზერბაიჯანში. დამთავრებული აქვს უზეირ ჰაჯიბეოვის ბაქოს მუსიკის აკადემია. ჯერ კიდევ სტუდენტობის პერიოდში, იგი მიიწვიეს მოსკოვში, რუსეთში, გალინა ვიშნევსკაიის ოპერის ცენტრში, სადაც მან საკუთარი უნარები დახვეწა. მოგვიანებით სამადოვმა სწავლა განაგრძო ოსიმოში (იტალია) მდებარე საოპერო და ვოკალური ხელოვნების აკადემიასა და პესაროში (იტალია) მდებარე „საერთაშორისო რენატა ტებალდი-მარიო დელ მონაკოს სიმღერის აკადემიაში“. ჯავიდ სამადოვი მონაწილეობდა: უილიამ მატიუზის, ჰარიეტ ლოუსონის, ლელა კუბერლის, რაინა კაბაიანსკას, ანტონიო ჯუვარას, ალა სიმონის, კარლო მორგანტის, მარიო მელანის, სეგიო სეგალინის, თომას ჰემსონის, პიეტრო სპაგნიოლის, კინზია ფორტეს, ვერენა კელერის, ანდრეას შჩულერის და კრისტინა მუტის მიერ ჩატარებულ მასტერკლასებში. აგრეთვე, მან მასტერკლასი ჩაატარა მაესტრო ვინჩენცო დე ვივოსთან ერთად ოსიმოში (იტალია), საოპერო და ვოკალური ხელოვნების აკადემია. სამადოვის კარიერა დაიწყო 2007 წელს, აზერბაიჯანის აზერბაიჯანის ოპერისა და ბალეტის სახელმწიფო აკადემიურ თეატრში, სადაც იგი გამოჩნდა ჟორჟ ბიზეს ოპერა კარმენში, „ესკამილიოს“ მთავარ როლში. 2008 წელს მან მონაწილეობა მიიღო კონცერტში რომელიც აზერბაიჯანის პრეზიდენტის ინაუგურაციის ცერემონიისთვის ჩატარდა. 2010 წლის ივლისში მონაწილეობა მიიღო გაბალას მეორე საერთაშორისო მუსიკალურ ფესტივალში; იგი ბრიტანეთის სამეფო ფილარმონიულ ორკესტრთან ერთად გამოჩნდა. წარმოდგენას ესწრებოდნენ აზერბაიჯანის პრეზიდენტი ილჰამ ალიევი, პირველი ლედი მეჰრიბან ალიევა და იუნესკოს გენერალური დირექტორი ირინა ბოკოვა. შესრულების დროს სამადოვმა მუსლიმ მაგომაევის კომპოზიცია აზერბაიჯანელი წარმოადგინა. 2010 წლის ოქტომბერში, საბერძნეთის ეროვნულ ორკესტრთან ერთად, მონაწილეობა მიიღო აზერბაიჯანული კულტურის ფესტივალში (ჩატარდა ათენში, საბერძნეთში). 2014 წლის ოქტომბერში მონაწილეობა მიიღო შვეიცარიაში გამართულ საერთაშორისო საოპერო ფესტივალში «Opernwerkstatt 2014. 2014 წლის ნოემბერში გამოჩნდა რიჩარდ სტრაუსის ოპერა სალომეში; მისი ჩვენება სან-კარლო თეატრში, ნეაპოლში (იტალიაში) შედგა. 2016 წლის აგვისტოში მონაწილეობა მიიღო VIII გაბალას საერთაშორისო მუსიკალურ ფესტივალში (აზერბაიჯანში). ამჟამად იგი წარმოდგენებს ასრულებს: გერმანიაში, იტალიაში, ავსტრიაში, შვეიცარიაში, ჩერნოგორიაში, აზერბაიჯანში, ყაზახეთში, რუსეთში, ისრაელსა და საბერძნეთში. ჯავიდ სამადოვი დაქორწინებულია და ჰყავს ერთი ვაჟი. ოფიციალური საიტი Carrying the Torch for Music Javid Samadov Enters Stage Right Javid Samadov performed successfully in Israel დაარქივებული 2015-06-10 საიტზე Wayback Machine. Azerbaijani opera singer wins prestigious international competition დაარქივებული 2015-06-12 საიტზე Wayback Machine. Javid Samadov Operabase ↑ Muslim Magomayev -"Azerbaijan". Soloist Javid Samadov ↑ International opera festival in Switzerland ↑ VIII Gabala International Music Festival, Azerbaijan. დაარქივებულია ორიგინალიდან — 2016-08-24. ციტირების თარიღი: 2019-11-06.
ლაქარი

ლაქარი (აზერ. Ləkər) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 206 კაცი. ლაქარი GEOnet სახელების სერვერზე
ლალადულანი

ლალადულანი (აზერ. Lələdulan) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 226 კაცი. ლალადულანი GEOnet სახელების სერვერზე
ლალაჰირანი

ლალაჰირანი (აზერ. Lələhiran) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 115 კაცი. ლალაჰირანი GEOnet სახელების სერვერზე
ლარმარუდი

ლარმარუდი (აზერ. Lərmərud) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 1019 კაცი. ლარმარუდი GEOnet სახელების სერვერზე
ლივარდირგა

ლივარდირგა (აზერ. Livədirqə) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 1137კაცი. ლივარდირგა GEOnet სახელების სერვერზე
ლოდა

ლოდა (აზერ. Loda) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 205 კაცი. ლოდა GEOnet სახელების სერვერზე
არმან კარამიანი

არმან კარამიანი (სომხ. Արման Քարամյան; დ. 14 ნოემბერი, 1979, სომხეთის სსრ, საბჭოთა კავშირი) — კარიერადასრულებული სომეხი ფეხბურთელი. პოზიციით თავდამსხმელი/ნახვარმცველი. არმან კარამიანმა პროფესიონალური ფეხბურთის თამაში 1996 წელს დაიწყო. ამ წელს, ის და მისი ძმა ართავაზ კარამიანი შეუერთდნენ კლუბ არაბკირს. 1997 წელს ორივე მათგანი გადავიდა პიუნიკში. კარამიანი იყო პიუნიკის ნაწილი, როდესაც კლუბმა მოიგო სომხეთის პრემიერ ლიგა 2001 და 2002 წლებში, სომხეთის თასი 2002 წელს და სომხეთის სუპერთასი 1997 და 2002 წელს. 1999 წელს ძმები სათამაშოდ კილიკია ერევანში გადავიდნენ, ხოლო 2001 წელს კვლავ პიუნიკში დაბრუნდნენ. 2003 წელს, აგრეთვე ორივე მათგანი შეუერთდა საბერძნეთის საფეხბურთო ლიგის კლუბ პანახაიკის. 2003-2004 წლებში თამაშობდნენ უკრაინის პრემიერლიგის კლუბ არსენალ კიევში. 2004 წელს არმანი და მისი ძმა ლიგა პირველში, კერძოდ რაპიდში გადავიდნენ. ეს სეზონი არმანმა გამოტოვა, ხოლო მისი ძმა მთელი სეზონის განმავლობაში თამაშობდა. 2005 წლის სეზონში არმანი 2 ლიგა პირველის კლუბში გაუშვეს იჯარით: ბასოვა და ბასტრიტაში. შემდეგ მან ოფიციალური კონტრაქტრი შახლეულთან „გააფორმა“. 2007 წელს კვლავ ორივე მათგანი შეუერთდა კლუბ ტიმიშოარას. შემდეგ სეონში ხსენეული კლუბი ლიგა პირველის ფინალისტი იყო. 2010 წელს ძმები კლუბ სტიუაში გადავიდნენ. 2009-10 წლების სეზონში არმან კარამიანი აირჩიეს წლის საუკეთესო მარცხენა ვინგერად. სეზონის დასრულებისას ზმებლა სტიუასთან კონტრაქტი დაასრულეს. მათ დაიწყეს ისეთი კლუბის ძებნა, სადაც ორივე მათგანი განაგრძობდა თამაშს, თუმცა მათ ეს ვერ მოახერხეს. მოგვიანებით გამოქვეყნდა რომ ისინი მოლაპარაკებას ბრასოვთან აწარმოებდნენ. 2011 წლის ოქტომბერსში, სტოჩიჩმა, რომელმაც სრულიად იცოდა ძმების შესაძლებლობები, ისინი სათამაშოდ მიოვენიში მიიწვია. არმანის ძმამ, ართავაზმა საფეხბურთო კარიერის დასრულება და ბიზნესში ჩართვა გადაწყვიტა. არმან კარამიანის დებიუტი სომხეთის ეროვნულ ნაკრებში 2000 წლის 9 იანვარს, გუატემალას წინააღმდეგ მეგობრულ შეხვედრაში შედგა (1:1). მან ნაკრების 49 თამაშში მიიღო მონაწილეობა და 5 გოლი გაინტანა. 2010 წელს მან დატოვა ეროვნული ნაკრები. არმანი და მისი ძმა ართავაზი ორივე ფეხბურთელები იყვნენ და თითქმის მთელი კარიერა ერთად აქვთ გატარებული. 2014 წელს ორივე მათგანმა რუმინეთის მოქალაქეობა აიღო. ისინი ცოლებთან და შვილებთან ერთად რუმინეთში ცხოვრობენ. არმან კარამიანი — National-Football-Teams.com Armfootball.tripod.com არმან კარამიანი — FootballDatabase.eu არმან კარამიანი — Soccerway ↑ Братья Карамяны оставили футбол ради бизнеса (in Russian). armsport.am. Archived from the original on 14 January 2013. Retrieved 31 March 2013. ↑ Karamienii sunt români! Romanian. SportNews (4 November 2014).
მახიკო გონსალესი

ხორხე ალბერტო გონსალეს ბარილიასი (ესპ. Jorge Alberto González Barillas; დ. 13 მარტი, 1958, სან-სალვადორი, სალვადორი) — სალვადორელი ფეხბურთელი. თამაშობდა თავდამსხმელის პოზიციაზე. ფეხბურთის გულშემატკივრებში უფრო ცნობილია როგორც მახიკო გონსალესი. 1982 წლის ესპანეთის მსოფლიო ჩემპიონატის მონაწილე სალვადორის ეროვნული ნაკრების შემადგენლობაში. ფეხბურთის ისტორიისა და სტატისტიკის საერთაშორისო ფედერაციის ვერსიით სალვადორის ყველა დროის საუკეთესო ფეხბურთელად დასახელდა. ხორხე ალბერტო გონსალეს ბარილიასი ოსკარ ერნესტო გონსალესისა და ვიქტორია ბარილიასის საშუალო შეძლების მრავალშვილიან ოჯახში, 1958 წლის 13 მარტს სან-სალვადორის აგლომერაციაში დაიბადა. მშობლების რვა შვილიდან (შვიდი ძმა და ერთი და) ხორხე ყველაზე უმცროსი იყო. ძმებს შორის ფეხბურთს პროფესიონალურ დონეზე მის გარდა მხოლოდ ერთი — მაურისიო გონსალესი (ესპ. Mauricio Ernesto González Barillas) თამაშობდა. საკლუბო კარიერას 1975 წელს სალვადორის პრიმერა დივიზიონის მონაწილე საფეხბურთო კლუბ „ანტელის“ შემადგენლობაში იწყებს, სადაც სალვადორის საფეხბურთო ჩემპიონატის უმაღლესი ლიგის პირველობაზე (ესპ. Primera División de Fútbol de El Salvador) ორი სეზონის განმავლობაში თამაშობს. 1976–1977 წლებში სან-ვისენტეს „ინდეპენდიენტეში“ აგრძელებს თამაშს. 1977–1982 წლებში სანტა-ანას „ფასის“ რიგებში გამოდის. 1976–1998 წლებში სალვადორის ეროვნული ნაკრების შემადგენლობაში 62 მატჩი ითამაშა და 21 გოლი გაიტანა. მახიკო გონსალესმა 1982 წლის მსოფლიო ჩემპიონატის სამ შეხვედრაში მიიღო მონაწილეობა. ფასი სალვადორის პრიმერა დივიზიონი ჩემპიონი: 1977–78, 1978–79, 1981, 1994–95, 1995–96 კონკაკაფის ჩემპიონთა თასი თასის მფლობელი: 1979 ვიკისაწყობში არის გვერდი თემაზე: მახიკო გონსალესი მახიკო გონსალესი — Cadistas1910 მახიკო გონსალესი — Cadizcf.com მახიკო გონსალესი — BDFutbol მახიკო გონსალესი — elsitiodemiscromos.com მახიკო გონსალესი — National-Football-Teams.com ↑ Jorge Alberto González Barillas ↑ IFFHS' Players and Keepers of the Century for many countries · This list is based on the IFFHS' Century Elections for each continent · Country: El Salvador · Player of the Century: Jorge Alberto González // 21 იანვარი, 2000. Marcelo Leme de Arruda for the Rec.Sport.Soccer Statistics Foundation. წაკითხვის თარიღი: 27 ოქტომბერი, 2019. ↑ The Magical tale of Jorge Alberto González Barillas// The mention of ‘The Magician’ (El Magico) will spark a broad smile to anyone who hails from the vibrant coastal city of Cadiz, of course the one and only magician they are thinking of is El "Mágico González!" // 30 იანვარი, 2017. დაარქივებულია ორიგინალიდან. დაარქივების თარიღი: 7 ნოემბერი, 2019. წყარო: chefutbol.com. წაკითხვის თარიღი: 20 დეკემბერი, 2019. ↑ Maldonado, Julio (4 თებერვალი, 2003). Mágico: el genio indisciplinado// Mágico González (13-3-1958, El Salvador) dejó destellos de su genial locura en el Cádiz y el Valladolid y también muestras de su amor por la noche. Maradona se declaró admirador suyo y Menotti, un exquisito del fútbol, se lo llevó con el Barça a una gira por América. დაარქივებულია ორიგინალიდან. დაარქივების თარიღი: 7 ნოემბერი, 2019. წყარო: AS.com. წაკითხვის თარიღი: 12 დეკემბერი, 2019. ↑ Jorge Gonzalez in the World Cups წაკითხვის თარიღი: 28 იანვარი, 2020.
ვარაზდატ აროიანი

ვარაზდატ აროიანი (სომხ. Վարազդատ Հարոյան; დ. 24 აგვისტო, 1992, ერევანი, სომხეთი) — სომეხი ფეხბურთელი. პოზიციით ცენტრალური/მარცხენა მცველი. იგი ამჟამად თამაშობს რუსეთის საფეხბურთო პრემიერლიგის გუნდ ურალსა და სომხეთის ეროვნულ საფეხბურთო ნაკრებში. ვარაზდატ ჰაროიანი დაიბადა ერევანში. მან საფეხბურთო კარიერა დაიწყო ფეხბურთის სკოლა პიუნიკ ერევანში. 2008 წელს მან პატანში ითამაშა (სულ 18 თამაშში მიიღო მონაწილეობა). 2009 წელს შედგა მისი დებიუტი სომხეთის საფეხბურთო პრემიერლიგის გუნდ პიუნიკში; აღნიშნული შეხვედრა შედგა ერევანში, განძასარი კაპანის წინააღმდეგ. მან თამაში სათადარიგოთა სკამიდან დაიწყო, ხოლო მოედანზე 90-ე წუთზე, არტურ იედიგერიანი ჩაანაცვლა. ამ სეზონში კლუბი პიუნიკი გახდა 2009 წლის სომხეთის საფეხბურთო პრემიერლიგის ჩემპიონი. 2010 წლის დასაწყისში, აროიანი გუნდში რეგულარულად თამაშობდა; კლუბმა სეზონის ბოლოს მოიგო 2012 წლის სომხეთის საფეხბურთო პრემიერლიგა, 2010 წლის სომხეთის თასი და 2010 წლის სომხეთის სუპერთასი. 2012 წელს მარტში ცნობილი გახდა, რომ მის მიმართ ინტერესი გამოხატა გერმანულმა კლუბმა „1. FC Köln“-მა და მას ოფიციალური შემოთავაზებაც გამოუგზავნა. იგი კლუბმა სანახავად ადრევე მიიწვია; გერმანიაში აროიანი 2012 წელს ჩავიდა. 2016 წლის 6 ივნისს აროიანმა 2-წლიანი კონტრაქტი გააფორმა სპარსეთის ყურის პრო ლიგის გუნდ ტრაქტორ საზისთან. თუმცა, 1 დღის შემდეგ კონტრაქტი გაუქმდა, რადგან კლუბის მხარდაჭერებმა აროიანისადმი პროტესტი გამოხატეს (მიზეზი მათსა და სომხე/აზერბაიჯანელ ხალხს შორის ეთნიკური კონფლიქტი სახელდება). ტრაქტორ საზისთან კონტრაქტის გაუქმებიდან რამდენიმე საათის შემდეგ, იგი ირანულ, მასჰადში მდებარე კლუბში, პადიდეში ჩაირიცხა. 2017 წლის 5 ივლისს, ვარაზდატ აროიანმა კონტრაქტი გააფორმა რუსეთის საფეხბურთო პრემიერლიგის გუნდ ურალთან. აროიანის სადებიუტი შეხვედრა სომხეთის ეროვნულ საფეხბურთო ნაკრებში შედგა 2011 წლის 10 აგვისტოს, ლიტვიის წინააღმდეგ გამართულ შეხვედრაში. მისი ოფიციალური დებიუტი შედგა 2013 წლის 11 იანვარს, დანიის ეროვნულ საფეხბურთო ნაკრებთან ოფიციალურ შეხვედრაში, სადაც სომხეთის ნაკრებმა მოწინააღმდეგეს ანგარიშით 4:1 სძლიეს. ვარაზდატ აროიანს კლუბ პიუნიკში მოგებული აქვს: სომხეთის საფეხბურთო პრემიერლიგა (2009, 2010), სომხეთის თასი (2009, 2010), სომხეთის სუპერ თასი (2010,2011). ვარაზდატ აროიანი — National-Football-Teams.com Profile at ffa.am ვარაზდატ აროიანი — FootballDatabase.eu ვარაზდატ აროიანი — Soccerway ↑ Varazdat Haroyan at National-Football-Teams.com ↑ Վարազդատ Հարոյանը կմարզվի «Քյոլնի» կազմում დაარქივებული 2019-11-06 საიტზე Wayback Machine. (in Armenian). ArmFootball.com. Retrieved 25 March 2013. ↑ http://www.varzesh3.com/news/1331543/%D9%85%D8%AF%D8%A7%D9%81%D8%B9-%D8%AA%DB%8C%D9%85-%D9%85%D9%84%DB%8C-%D8%A7%D8%B1%D9%85%D9%86%D8%B3%D8%AA%D8%A7%D9%86-%D8%A8%D9%87-%D8%AA%D8%B1%D8%A7%DA%A9%D8%AA%D9%88%D8%B1-%D9%BE%DB%8C%D9%88%D8%B3%D8%AA ↑ «УРАЛ» ЗАКЛЮЧИЛ КОНТРАКТ С ЗАЩИТНИКОМ СБОРНОЙ АРМЕНИИ (in Russian). FC Ural Yekaterinburg. 5 July 2017.
გევორგ კარაპეტიანი

გევორგ კარაპეტიანი (სომხ. Գևորգ Կարապետյան; დ. 10 ივნისი, 1990, ერევანი, სომხეთი) — სომეხი ფეხბურთელი. პოზიციით ფორვარდი. მისი უკანასკნელი გუნდი არის გაერთიანებული საფეხბურთო ლიგის გუნდი „Orange County Blues FC“. 2007-2008 წლებში კარაპეტიანი არარატი ერევანის რეზერვთან ერთად თამაშობდა სომხეთის პირველ ლიგაში. მან ლიგაში სულ 37 თამაში ითამაშა და 10 გოლი გაიტანა. აგრეთვე 3-ჯერ გამოჩნდა სომხეთის თასზე. 2009 წელს კარაპეტიანი სათამაშოდ კლუბის პირველ გუნდში გადავიდა და აქვე თამაშობდა 2011 წლამდე. საბოლოოდ, მან კლუბში 22 თამაში ჩაატარა და 22 გოლი გაიტანა; მისი გუნდში ყოფნის პერიოდში არარატი ერევანი სომხეთის პირველ ლიგასა და სომხეთის საფეხბურთო პრემიერლიგაში ასპარეზობდა. 2012 წელს იგი გადავიდა აგრეთვე პრემიერ ლიგის გუნდ ბანანცში. იგი კლუბში 2015 წლამდე რჩებოდა. ამ დროში კარაპეტიანმა 70 მატჩი ჩაატარა და ჯამში 28 გოლი გაიტანა. იგი რამდენჯერმე გუნდთან ერთად გამოჩნდა 2014-15 წლების უეფას ჩემპიონთა ლიგის საკვალიფიკაციო ეტაპზე. მომდევნო სეზონი მან კლუბ მიკასთან ერთად ჩაატარა. მან 12 თამაშში მიიღო მონაწილეობ და 9 გოლი (2 თასზე) გაიტანა. მიკასთან მცირე პერიოდი ყოფნის შემდეგ, იგი ალაშკერტს შეუერთდა. მიუხედავად იმისა, რომ ალაშკერტის სახელით პრემიერ ლიგაში არასოდეს უთამაშია, მან მონაწილეობა მიიღო 2015-16 წლების ევროპა ლიგის რამდენიმე თამაშში. 2016 წლის მარტში გამოცხადდა, რომ კარაპეტიანმა გაერთიანებული საფეხბურთო ლიგის კლუბ „Orange County“-სთან კონტრაქტი გააფორმა. 2011-2012 წლებში კარაპეტიანი ირიცხებოდა სომხეთის ეროვნულ 21-წლამდელთა საფეხბურთო ნაკრებში. იგი ნაკრების მაისურით 2013 წლის ევროპის 21-წლამდელთა ჩემპიონატის საკვალიფიკაციო ეტაპზე ასპარეზობდა. მან სულ 6 თამაშში მიიღო მონაწილეობა. გევორგ კარაპეტიანს მოგებული აქვს შემდეგი ტურნირები: სომხეთის საფეხბურთო პირველი ლიგა (2010), სომხეთის საფეხბურთო პრემიერლიგა (2013-14), სომხეთის თასზე (მეორე ადგილი; 2014-15), სომხეთის სუპერთასი (2014). 2010 წელს გევორგ კარაპეტიანი 2011 წლის უეფას რეგიონალურ ჩემპიონატზე პირველ რაუნდში იღებდა მონწილეობას. იგი მალატიას წარმოადგენდა. მან 3 თამაშში 2 გოლი გაიტანა. FFA profile დაარქივებული 2019-11-06 საიტზე Wayback Machine. გევორგ კარაპეტიანი — Soccerway ↑ 1.0 1.1 FFA profile. Football Federation of Armenia. დაარქივებულია ორიგინალიდან — 16 აპრილი 2016. ციტირების თარიღი: 4 April 2016. ↑ 2.0 2.1 Soccerway profile. Soccerway. ციტირების თარიღი: 4 April 2016. ↑ UEFA profile. UEFA. ციტირების თარიღი: 6 April 2016.